Source: https://www.slov-lex.sk/static/SK/ZZ/1996/291/19970101.html
Timestamp: 2020-07-09 02:51:52+00:00

Document:
Časová verzia predpisu účinná od 01.01.1997 do 31.12.2002
práva a povinnosti fyzických osôb a právnických osôb pri registrácii odrôd a klonov poľnohospodárskych plodín a lesných drevín a pri výrobe a uvádzaní osív a sadív (ďalej len „osivo“) poľnohospodárskych plodín a lesných drevín do obehu,
pravidlá výkonu štátnej odbornej kontroly a skúšania osív, odrôd a klonov poľnohospodárskych plodín a lesných drevín.
Tento zákon sa nevzťahuje na osivá, odrody a klony poľnohospodárskych plodín a lesných drevín používané na výskumné a pokusné účely alebo na šľachtenie nových odrôd. Osivá odrôd a klonov určených na výskumné a pokusné účely alebo na šľachtenie nových odrôd sa nesmie použiť na iné účely. ani uviesť do obehu.
Odroda je skupina rastlín v rámci najnižšieho známeho botanického taxónu, ktorú možno definovať podľa prejavu znakov vyplývajúcich z daného genotypu alebo z kombinácie genotypov, odlíšiť ju od akejkoľvek inej skupiny rastlín podľa prejavu aspoň jedného z uvedených znakov a považovať ju za jednotnú s ohľadom na jej schopnosť nemeniť sa pri rozmnožovaní.
Odlišná odroda je odroda, ktorá sa zreteľne odlišuje podľa prejavu aspoň jedného opísateľného a dobre rozpoznateľného významného znaku alebo vlastnosti alebo podľa kombinácie viacerých znakov alebo vlastností od akejkoľvek inej odrody, ktorá je všeobecne známa1) ku dňu podania prihlášky.
Vyrovnaná odroda je odroda, ktorá zostáva dostatočne rovnorodá pri prejave tých znakov alebo vlastností, ktoré sa zisťujú skúškami na odlišnosť, ako aj pri prejave akýchkoľvek iných znakov alebo vlastností uvedených v opise odrody okrem odchýlok, ktoré môžu vyplývať z určitých zvláštností jej rozmnožovania.
Stála odroda je odroda, ktorá si v každej generácii alebo po každom cykle množenia zachováva svoje pôvodné rozlišovacie znaky alebo vlastnosti.
Klony sú všetky jedince, ktoré sú nepohlavne rozmnožené z tej istej materskej rastliny, majúce identický genotyp.
Multiklonálna varieta je definovaný súbor klonov jedného druhu, v prípade medzidruhových hybridov rodu lesnej dreviny, zostavený na účely rozptylu rizík vyplývajúcich zo zníženia genetickej diverzity.
Geneticky modifikovaná rastlina je rastlina, ktorej genetický materiál bol upravený umelým prenosom genetickej informácie s výnimkou umelého opelenia, oplodnenia in vitro, mutácie alebo fúzie buniek prirodzene krížiteľných rastlín.
Hospodárska hodnota je súhrn hospodárskych vlastností, ktoré udávajú dôvod vhodnosti na pestovanie odrody na území Slovenskej republiky (najmä úrodnosť odrody, zdravotný stav odrody, jej kvalitu).
Štátne odrodové skúšky sú úradný postup preverovania vlastností a znakov odrôd poľnohospodárskych plodín na účely zistenia, či odroda spĺňa požiadavky ustanovené týmto zákonom na registráciu v Štátnej odrodovej knihe.
Majiteľ odrody alebo majiteľ klonu je fyzická osoba alebo právnická osoba, ktorá vo vlastnom mene na vlastné náklady vytvorila odrodu alebo financovala jej vytvorenie.
Udržiavateľ odrody je fyzická osoba alebo právnická osoba, ktorá vykonáva alebo zabezpečuje udržiavacie šľachtenie odrody.
Udržiavacie šľachtenie je postup zabezpečujúci po dobu registrácie odrody zásobovanie trhu základným osivom zachovávajúcim jej odlišnosť, stálosť, vyrovnanosť a hospodársku hodnotu.
Sadivo sú hľuzy, cibule, podzemky, poplazy, vrúble, odrezky, podpníky, škôlkárske výpestky, sadenice a iné časti rastlín určené na rozmnožovanie vrátane výpestkov získaných z bunkových alebo z pletivových kultúr.
Osivo sú upravené semená určené na výsev, ktoré zodpovedajú požiadavkám tohto zákona.
Uznané osivo je osivo, ktoré zodpovedá predpísaným požiadavkám a je uznané na základe výsledkov prehliadok množiteľských porastov a laboratórnych rozborov vykonaných Ústredným kontrolným a skúšobným ústavom poľnohospodárskym (ďalej len „kontrolný ústav“).
Kategória osiva je označenie spôsobu uznávania a kontroly vyrobeného osiva podľa jednotlivých druhov poľnohospodárskych plodín.
Základné osivo je osivo registrovanej odrody vyrobené v udržiavacom šľachtení a uznané kontrolným ústavom.
Certifikované osivo je osivo vyrobené bezprostredne zo základného osiva a uznané kontrolným ústavom.
Štandardné osivo je osivo registrovanej odrody vyrobené z uznaného osiva, za ktorého vlastnosti zodpovedá výrobca a ktoré podlieha následnej kontrole kontrolným ústavom.
Obchodné osivo je osivo neregistrovaných druhov, ktoré spĺňa predpísané požiadavky tejto kategórie, za ktorého vlastnosti zodpovedá výrobca a ktoré podlieha následnej kontrole kontrolným ústavom.
Uvádzanie osiva do obehu je vyskladnenie, ponuka na účely predaja, predaj alebo akýkoľvek iný spôsob prevodu osiva na inú osobu pri podnikaní.2)
Štátne odrodové skúšky
Registrácia odrôd sa vykonáva na základe výsledkov štátnych odrodových skúšok (ďalej len „odrodové skúšky“), o vykonanie ktorých požiada fyzická osoba alebo právnická osoba.
Prihlášku na vykonanie odrodových skúšok je oprávnená podať kontrolnému ústavu fyzická osoba alebo právnická osoba, ktorá má trvalý pobyt alebo sídlo na území Slovenskej republiky, ak je
majiteľom odrody, alebo
udržiavateľom odrody, alebo
právnym nástupcom alebo povereným zástupcom osoby uvedenej v písmene a) alebo v písmene b)
(ďalej len „prihlasovateľ“).
Prihlasovateľ je povinný kontrolnému ústavu
podať prihlášku v štátnom jazyku3) na tlačive a v termíne, ktorý určí kontrolný ústav,
poskytnúť bezplatne osivo v množstve, kvalite a v termíne, ktorý určí kontrolný ústav,
priložiť pri určených druhoch poľnohospodárskych plodín doklad o výsledkoch predskúšok vykonaných podľa metodických požiadaviek kontrolného ústavu,
doložiť v prípade, ak odroda zahŕňa geneticky modifikované rastliny, súhlas Ministerstva životného prostredia Slovenskej republiky4) s pestovaním odrody v poľných podmienkach.
Kontrolný ústav rozhodne o zaradení odrody do odrodových skúšok, ak prihláška spĺňa podmienky ustanovené v odsekoch 2 a 3.
Kontrolný ústav môže do odrodových skúšok výnimočne zaradiť aj odrodu, ktorá nemá majiteľa a jej udržiavateľ ju do odrodových skúšok neprihlásil, ak je verejný záujem na jej odskúšaní na území Slovenskej republiky. Náklady na tieto odrodové skúšky znáša kontrolný ústav.
Registrácia odrody
Pri poľnohospodárskych plodinách, ktoré sú uvedené v zozname druhov, možno do obehu uvádzať iba osivo odrôd registrovaných v Štátnej odrodovej knihe.
Odrody druhov poľnohospodárskych plodín, ktoré nie sú uvedené v zozname druhov podľa odseku 1, sa registrujú iba na žiadosť prihlasovateľa.
Ministerstvo pôdohospodárstva Slovenskej republiky (ďalej len „ministerstvo“) vydá rozhodnutie o registrácii odrody na základe návrhu kontrolného ústavu, iba ak
odrodové skúšky vykonané kontrolným ústavom preukázali jej odlišnosť, vyrovnanosť, stálosť a hospodársku hodnotu, ktorá je podmienkou registrácie [§ 12 písm. b)],
sú splnené požiadavky ustanovené v § 8,
odrodové skúšky preukázali, že odroda prispeje k zachovaniu a zlepšeniu poľnohospodárskej výroby, k zlepšeniu kvality produktov určených na výživu ľudí a zvierat, nemá nepriaznivý vplyv na zdravie ľudí a zvierat a na životné prostredie,
je zabezpečené jej udržiavacie šľachtenie.
Ak odroda nespĺňa podmienky uvedené v odseku 3, ministerstvo na návrh kontrolného ústavu rozhodnutím
zamietne registráciu odrody, alebo
vylúči odrodu z odrodových skúšok pred ich skončením, alebo
predĺži trvanie odrodových skúšok so súhlasom prihlasovateľa, najviac však o jeden rok.
Odroda sa registruje po dobu
10 rokov, ak ide o jednoročné druhy,
15 rokov, ak ide o viacročné druhy,
25 rokov, ak ide o vinič hroznorodý, chmeľ alebo ovocné dreviny vrátane podpníkov,
na základe rozhodnutia o registrácii, ktoré sa zapisuje do Štátnej odrodovej knihy.
Ministerstvo na žiadosť prihlasovateľa rozhodnutím predĺži dobu registrácie odrody o také isté obdobie, ako je pri jednotlivých druhoch uvedené v odseku 1, ak kontrolný ústav preskúšaním zistí, že odroda spĺňa podmienky na registráciu uvedené v § 4 ods. 3.
Žiadosť o predĺženie doby registrácie podáva prihlasovateľ kontrolnému ústavu pri druhoch uvedených v odseku 1 písm. a) a b) dva roky pred uplynutím doby registrácie, pri druhoch uvedených v odseku 1 písm. c) päť rokov pred uplynutím doby registrácie.
Kontrolný ústav môže pri odrodách, ktoré zaradil podľa § 3 ods. 5, navrhnúť ministerstvu predĺžiť dobu registrácie odrody registrovanej podľa § 4, ak je na predĺžení doby registrácie verejný záujem.
Ministerstvo na návrh kontrolného ústavu zruší rozhodnutie o registrácii odrody
na žiadosť prihlasovateľa,
ak odroda už nie je stála alebo vyrovnaná,
ak odroda už nemá hospodársku hodnotu, ktorá bola podmienkou registrácie,
ak prihlasovateľ bezplatne nedodá osivo na odrodové skúšky alebo neposkytne informácie nevyhnutné na ich vykonanie,
ak nie je umožnená kontrola udržiavacieho šľachtenia a jeho dokumentácie,
ak stav udržiavacieho šľachtenia a jeho dokumentácie neumožňuje dodržanie podmienok na registráciu odrody podľa § 4 ods. 3 písm. a), alebo ak nie je zabezpečené udržiavacie šľachtenie odrody,
ak prihlasovateľ neuhradil náklady za vykonanie skúšky a náklady za vykonanie kontroly po registrácii odrody.
Po zrušení rozhodnutia o registrácii odrody možno osivo uvádzať do obehu najviac dve po sebe nasledujúce vegetačné obdobia.
Zápis odrody do Štátnej odrodovej knihy, ktorou sa rozumie zoznam všetkých odrôd registrovaných v Slovenskej republike vedený kontrolným ústavom, vykoná kontrolný ústav na základe rozhodnutia ministerstva podľa § 4 ods. 3.
Do Štátnej odrodovej knihy sa zapisuje
evidenčné číslo odrody, pod ktorým je zapísaná v Štátnej odrodovej knihe,
latinský názov druhu, ku ktorému odroda patrí,
slovenský názov druhu, ku ktorému odroda patrí,
obchodný názov (meno a priezvisko) a sídlo (trvalý pobyt) prihlasovateľa odrody,
obchodný názov (meno a priezvisko) a sídlo (trvalý pobyt) majiteľa odrody,
obchodný názov (meno a priezvisko) a sídlo (trvalý pobyt) udržiavateľa odrody,
dátum prihlásenia odrody do odrodových skúšok,
dátum zaradenia odrody do odrodových skúšok,
dátum nadobudnutia právoplatnosti rozhodnutia o registrácii odrody.
Do Štátnej odrodovej knihy sa zapisuje aj dátum predĺženia registrácie odrody a dátum odňatia registrácie odrody.
Každú zmenu údajov o registrovanej odrode uvedených v odseku 2 je majiteľ a udržiavateľ odrody povinný do 30 dní písomne oznámiť kontrolnému ústavu.
Kontrolný ústav každoročne zostavuje zoznam odrôd registrovaných v Štátnej odrodovej knihe (ďalej len „listina registrovaných odrôd“), ktorý vydáva ministerstvo vo svojom vestníku.
nesmie byť zložený len z čísel,
nesmie byť zhodný alebo zameniteľný s názvom používaným v tuzemsku alebo v zahraničí pre registrovanú odrodu rovnakého alebo príbuzného rastlinného druhu,
nesmie vyvolávať nesprávne predstavy o hodnote, vlastnostiach alebo pôvode odrody,
nesmie obsahovať slovenské alebo latinské botanické názvy,
nesmie odporovať verejnému záujmu,
musí zodpovedať požiadavkám osobitného predpisu,3)
nesmie byť odlišný od názvu uvedeného v šľachtiteľskom osvedčení vydanom podľa osobitného zákona.1)
Udržiavacie šľachtenie odrody
Udržiavateľ odrody je povinný počas trvania odrodových skúšok a doby registrácie odrody
zabezpečiť udržiavacie šľachtenie na udržiavanie znakov a vlastností odrody, na ktorých základe bola odroda zaregistrovaná,
zabezpečiť dodávku základného osiva do množiteľského cyklu,
dodať na vyžiadanie kontrolného ústavu kontrolné vzorky osiva registrovanej odrody na účely overovania požiadaviek, na ktorých základe bola odroda zaregistrovaná,
predložiť na vyžiadanie kontrolného ústavu dokumentáciu udržiavacieho šľachtenia,
viesť záznamy o udržiavacom šľachtení, o používanej metóde udržiavacieho šľachtenia a o množstve vyrobeného osiva a uchovávať tieto záznamy po dobu troch rokov od vyhotovenia záznamu.
Každý má právo oboznámiť sa
s vlastnosťami a znakmi registrovaných odrôd a odporúčaných odrôd, ktoré zistil kontrolný ústav,
s názvami skúšaných odrôd, menami a adresami ich majiteľov, udržiavateľov a osôb majúcich práva k odrode podľa osobitného zákona,1)
s popismi odrôd (§ 17 ods. 2),
Kontrolný ústav umožní tomu, kto preukáže právny záujem, aby sa oboznámil s výsledkami poľných skúšok na odlišnosť, vyrovnanosť, stálosť a hospodársku hodnotu vykonávanými kontrolným ústavom.
Zoznam odporučených odrôd, ktorým sa rozumie zoznam odrôd, ktoré sú najvhodnejšie na pestovanie v určitom regióne alebo na určité spôsoby využitia pri určených druhoch poľnohospodárskych plodín, obsahuje skúškami overené a preukázané údaje, ktoré sa zisťujú na základe komplexného vyhodnotenia ich hospodárskych vlastností.
Skúšky hospodárskych vlastností na účely zápisu do Zoznamu odporučených odrôd vykonáva kontrolný ústav.
Zoznam odporučených odrôd každoročne zostavuje a zverejňuje kontrolný ústav.
zoznam druhov poľnohospodárskych plodín podliehajúcich povinnej registrácii podľa § 4 ods. 1,
druhy poľnohospodárskych plodín, pre ktoré je podmienkou registrácie overenie hospodárskej hodnoty podľa § 4 ods. 3 písm. a),
druhy poľnohospodárskych plodín, pri ktorých sa pri prihlásení odrody do odrodových skúšok vyžaduje predloženie výsledkov predskúšok, podrobnosti o vykonávaní predskúšok a odrodových skúšok, o poskytovaní osiva na vykonanie odrodových skúšok a o náležitostiach, ktoré musí obsahovať prihláška do odrodových skúšok podľa § 3,
podmienky na výkon udržiavacieho šľachtenia a podrobnosti o vedení dokumentácie podľa § 9,
druhy poľnohospodárskych plodín, ktorých odrody sa budú skúšať na účely zápisu do Zoznamu odporučených odrôd aj na určenie spôsobu vykonávania skúšok, komplexného hodnotenia hospodárskych vlastností odrôd a bližších podmienok zápisu odrody do Zoznamu odporučených odrôd podľa § 11.
OSIVO POĽNOHOSPODÁRSKYCH PLODÍN
Podmienky výroby, spracovania a uvádzania osiva do obehu
Ten, kto na účely podnikania osivo vyrába alebo spracúva, alebo uvádza do obehu (ďalej len „výrobca“), musí byť držiteľom osvedčenia o odbornej spôsobilosti výrobcu (ďalej len „osvedčenie“), ktoré vydáva kontrolný ústav.
Osvedčenie podľa odseku 1 vydá kontrolný ústav žiadateľovi, ktorý
absolvoval strednú alebo vysokú školu poľnohospodárskeho alebo prírodovedeckého zamerania poskytujúceho vzdelanie v odbore rastlinnej výroby,
úspešne vykonal skúšku odbornej spôsobilosti [§ 22 písm. h)].
Ak je žiadateľom právnická osoba, musí tieto podmienky spĺňať jej zamestnanec.
Kontrolný ústav vedie evidenciu osôb, ktorým sa vydalo osvedčenie podľa odseku 1. Držiteľ osvedčenia je povinný do 30 dní oznámiť kontrolnému ústavu všetky zmeny údajov zapísaných v osvedčení.
Ustanovenia odsekov 1 a 2 sa nevzťahujú na toho, kto osivo nakupuje na tuzemskom trhu a uvádza ho do obehu len v malom originálnom spotrebiteľskom balení predajom konečnému spotrebiteľovi.
Kontrolný ústav rozhodnutím osvedčenie zruší a držiteľa osvedčenia z evidencie vyradí, ak
zistí, že držiteľ osvedčenia po dobu troch kalendárnych rokov nasledujúcich po sebe nevykonáva ohlásenú činnosť, alebo
o vyradenie zo zoznamu sám písomne požiadal, alebo
porušuje povinnosti vyplývajúce z tohto zákona.
Podmienky uvádzania osiva do obehu
Do obehu možno uvádzať osivo druhov poľnohospodárskych plodín, ktorých odrody sú registrované v Štátnej odrodovej knihe, iba
ak je podľa tohto zákona uznané ako základné alebo certifikované osivo,
ako štandardné osivo, ak sú splnené požiadavky podľa § 16.
Osivo neregistrovaných druhov poľnohospodárskych plodín podľa tohto zákona sa môže uvádzať do obehu ako
obchodné osivo podľa § 17,
základné osivo alebo certifikované osivo, ak ide o línie alebo komponenty na výrobu registrovaných hybridov.
Uznávaniu kontrolným ústavom podliehajú
množiteľské porasty určené na výrobu základného osiva alebo certifikovaného osiva,
osivá pochádzajúce z uznaných množiteľských porastov v kategóriách základné osivo a certifikované osivo v predpísaných generáciách.
Výrobca je povinný písomne požiadať kontrolný ústav o uznanie množiteľských porastov a osiva podľa odseku 1.
Kontrolný ústav na základe výsledkov skúšok rozhodne o uznaní množiteľských porastov alebo osiva.
Podmienky výroby štandardného osiva
Štandardné osivo sa musí vyrobiť z príslušnej generácie uznaného osiva v jednom množiteľskom cykle pri zachovaní počtu predpísaných generácií jednotlivých druhov.
Evidovaný výrobca štandardného osiva je povinný podľa požiadaviek kontrolného ústavu
vykonávať hodnotenia množiteľských porastov,
vykonávať analýzy osiva,
odoberať vzorky a uchovávať ich po dobu troch rokov,
viesť prehľad o výrobe štandardného osiva a ďalšie záznamy,
deklarovať odberateľovi vlastnosti štandardného osiva vydaním osvedčenia o pôvode a kvalite,
viesť evidenciu o predaji štandardného osiva.
Podmienky výroby obchodného osiva
Osivo tých druhov poľnohospodárskych plodín, ktorých odrody nie sú registrované podľa tohto zákona, sa môže uvádzať do obehu len v kategórii obchodné osivo bez označenia odrody.
Názov odrody pri obchodnom osive sa na základe žiadosti môže uvádzať, iba
ak ide o chránenú odrodu podľa osobitného zákona,1) alebo
ak je opis odrody uložený v kontrolnom ústave a názov odrody je zapísaný v zozname uložených opisov vedených kontrolným ústavom.
Kontrolný ústav zapíše názov odrody a uloží jej opis podľa odseku 2 písm. b), len ak opis jednoznačne odrodu odlišuje od iných odrôd všeobecne známych1) a názov odrody spĺňa požiadavky uvedené v § 8.
Za správnosť opisu odrody podľa odseku 3 zodpovedá výrobca obchodného osiva, ktorý opis odrody odovzdá kontrolnému ústavu.
Výrobca obchodného osiva je odberateľovi povinný písomne deklarovať vlastnosti obchodného osiva vydaním osvedčenia o kvalite.
Zoznam uložených opisov odrôd podľa odseku 3 zverejňuje každoročne ministerstvo vo svojom vestníku.
Podmienky prípravy zmesí
Výrobca môže podľa požiadaviek trhu pripravovať osivo v zmesiach druhov alebo odrôd.
Zmes môže obsahovať iba
osivo uznané v ktorejkoľvek generácii množenia,
štandardné osivo s platným osvedčením o kvalite a pôvode,
obchodné osivo vyrobené podľa tohto zákona s platným osvedčením o kvalite.
ohlásiť kontrolnému ústavu výrobu zmesí najmenej mesiac pred jej začiatkom spolu s údajmi o zložení zmesi v percentuálnom pomere podľa druhov a odrôd rastlín a s obchodným názvom a označením zmesi,
z každej pripravenej obchodnej dávky osiva v zmesi odobrať vzorku a uchovať ju po dobu troch rokov.
Podmienky uvádzania dovezeného osiva do obehu
Dovezené osivo možno uvádzať do obehu, iba ak je v krajine jeho pôvodu vydaný certifikát o odrodovej pravosti a semenárskej kvalite a zodpovedá podmienkam tohto zákona.
Na jedno vegetačné obdobie možno pri viacročných druhoch poľnohospodárskych plodín na dobu trvania prvého zásevu doviezť osivo neregistrovaných odrôd pri druhoch, ktoré podliehajú registrácii podľa tohto zákona, ak je na základe zmluvy upravované alebo rozmnožované výhradne na vývoz.
Dovezené osivo podľa odseku 1 kontrolný ústav preskúša, či zodpovedá kvalitatívnym požiadavkám ustanoveným pre jednotlivé druhy poľnohospodárskych plodín [§ 22 písm. b), c) a d)].
Dovozca osiva je povinný písomne oznámiť kontrolnému ústavu dovoz a do troch dní od jeho uskutočnenia požiadať o odber vzoriek na účely kontroly a posúdenia zhody v kvalitatívnych požiadavkách.
Označovanie a balenie osiva
Osivo možno uvádzať do obehu len v obaloch vylučujúcich ich zámenu a uzatvorených tak, že je zachovaná možnosť kontroly pôvodnosti obsahu. Túto požiadavku musia spĺňať aj obaly použité na vytvorenie zväzkov rastlín, veľkoobjemové vaky a kontajnery. Výrobca osiva je povinný používať predpísaný spôsob balenia, označovania obalov a plombovanie.
Údaje na označení musia byť dobre čitateľné, nezmazateľné a v štátnom jazyku.3)
Na každom obale musia byť uvedené tieto údaje:
obchodný názov alebo meno a sídlo výrobcu, baliarne alebo distribútora,
názov druhu alebo druhov, ak ide o zmes, aj percentuálne zastúpenie zmesi jednotlivých druhov,
názov odrody alebo odrôd pri zmesiach, ak nejde o obchodné osivo podľa § 17 ods. 1 zákona,
označenie generácie pri základnom alebo pri certifikovanom osive,
identifikačné číslo alebo číslo dávky,
rok úrody,
čistá hmotnosť alebo počet kusov v balení,
názov použitého moridla a jeho účinná látka.
Na obale, v ktorom sa uvádza do obehu osivo určené pre malospotrebiteľa – malé originálne spotrebiteľské balenie, musí byť uvedený aj dátum balenia a doba použitia.
Vlastníci alebo nájomcovia pozemkov v okolí množiteľských porastov sú na základe upozornenia výrobcu osiva povinní
zdržať sa pestovania takých druhov, ktoré by mali za následok nežiadúce opelenie množiteľských porastov alebo prenos chorôb na tieto porasty,
chrániť pozemky a porasty pred napadnutím škodlivými činiteľmi5) a vykonávať potrebné opatrenia na ich likvidáciu.
druhy poľnohospodárskych plodín, ktorých osivo sa uvádza do obehu, najmä morené,
podmienky uznávania množiteľského porastu, ukazovatele a kritériá na uznávanie osiva, označovanie kategórií a generácií množenia a predpísané počty generácií jednotlivých druhov,
požiadavky na výrobu, kvalitu, uvádzanie štandardného osiva do obehu, náležitosti osvedčenia o pôvode a kvalite a náležitosti evidencie,
požiadavky na výrobu, kvalitu, uvádzanie obchodného osiva do obehu, náležitosti osvedčenia o kvalite a náležitosti evidencie,
podrobnosti o obaloch, ich označovaní a uzatváraní a požiadavky na malospotrebiteľské balenie osiva,
oblasti na výrobu základného zemiakového sadiva a pravidlá pestovania zemiakov v týchto oblastiach,
podmienky výkonu kontroly dovezeného osiva,
podrobnosti o príprave na skúšku a o vykonaní skúšky odbornej spôsobilosti na činnosti uvedené v § 13 a o vydaní osvedčenia,
spôsob skúšania a označovania uznaného osiva druhov poľnohospodárskych plodín vyrobeného z meristémových kultúr alebo iným postupom vhodným na výrobu zdravého osiva,
spôsob a rozsah výkonu kontroly kvality osiva poľnohospodárskych plodín a lesných drevín uvádzaných do obehu.
OSOBITNÉ USTANOVENIA PRE LESNÉ DREVINY
Registrácia klonov a multiklonálnych variet lesných drevín
Lesnícky výskumný ústav (ďalej len „lesnícky ústav“) zaradí do štátnych klonových skúšok, ktoré vykonáva vo svojich zariadeniach, klon alebo multiklonálnu varietu na základe písomnej prihlášky prihlasovateľa.
Ministerstvo rozhodne o registrácii klonu alebo multiklonálnej variety na základe návrhu lesníckeho ústavu, iba ak výsledky štátnych klonových skúšok vykonané lesníckym ústavom preukázali, že klon alebo multiklonálna varieta spĺňajú požadované znaky a požiadavky na ekologickú alebo na hospodársku hodnotu.
Ak ministerstvo rozhodlo o registrácii klonu alebo multiklonálnej variety podľa odseku 2, lesnícky ústav ju zapíše do Štátnej klonovej knihy, ktorou sa rozumie zoznam vybraných klonov a multiklonálnych variet registrovaných na obchodné využívanie v Slovenskej republike alebo na vývoz a skúšanie sústavne overovaných údajov o nich.
Ak klon, multiklonálna varieta alebo aj niektorý jej komponent nespĺňa požiadavky na ekologickú alebo na hospodársku hodnotu, ministerstvo na návrh lesníckeho ústavu rozhodne o jej vylúčení zo štátnych klonových skúšok.
Lesnícky ústav každoročne uverejňuje výpis zo Štátnej klonovej knihy v Listine rajonizovaných klonov a multiklonálnych variet, ktorá obsahuje
údaje o rajonizovaných klonoch a multiklonálnych varietách,
údaje o klonoch a multiklonálnych varietách odporúčaných na pestovanie.
Klon alebo multiklonálna varieta sa registruje po dobu 20 rokov na základe rozhodnutia o registrácii, ktoré sa zapisuje do Štátnej klonovej knihy.
Kontrola klonov a multiklonálnych variet po registrácii
Lesnícky ústav registrované klony a multiklonálne variety skúša vo svojich zariadeniach.
Udržiavateľ klonu alebo multiklonálnej variety je povinný po dobu registrácie uvedenej v § 23 ods. 6 viesť záznamy o spôsobe a rozsahu množenia a predkladať ich na požiadanie lesníckemu ústavu.
Ak sa na obnovu lesných porastov a zalesňovanie plôch na to určených používa reprodukčný materiál dopestovaný vegetatívnym spôsobom, ktorým sú sadenice z osových alebo z koreňových odrezkov alebo sadenice z rastlinných pletív, množiteľský materiál sa musí získavať z výberových stromov a špeciálnych lesných kultúr klonov alebo z multiklonálnych variet registrovaných v Štátnej klonovej knihe.
Dovážať alebo vyvážať osivo a sadenice klonov a multiklonálnych variet lesných drevín možno len so súhlasom lesníckeho ústavu, ak sú registrované v Štátnej klonovej knihe. Lesnícky ústav môže preskúšať, či dovezené osivo, klony alebo multiklonálne variety lesných drevín zodpovedajú kvalitatívnym požiadavkám na ich jednotlivé druhy.6)
Semená a sadenice lesných drevín môžu uvádzať do obehu iba fyzické osoby a právnické osoby, ktoré sú držiteľmi osvedčenia o odbornej spôsobilosti podľa osobitného zákona.7)
Ak nie je ustanovené inak, ustanovenia druhej a tretej časti zákona, najmä § 3, 9, 14 a 20 sa pre reprodukčný materiál lesných drevín použijú primerane.
Ministerstvo ustanoví všeobecne záväzným právnym predpisom podmienky na hospodárenie s klonmi a multiklonálnymi varietami lesných drevín v lesnom hospodárstve.
Orgánmi štátnej odbornej kontroly (ďalej len „orgány kontroly“) na úseku skúšania, registrácie a kontroly odrôd a klonov poľnohospodárskych plodín a lesných drevín, skúšania a kontroly osiva uvádzaného do obehu sú
lesnícky ústav,
okresné úrady a krajské úrady.
riadi výkon kontroly,
určuje hlavné úlohy v oblasti skúšania a kontroly odrôd a osív poľnohospodárskych plodín a lesných drevín,
zriaďuje odbornú komisiu pre osivo a odrody poľnohospodárskych plodín a klony a multiklonálne variety lesných drevín (ďalej len „komisia“),
rozhoduje podľa § 4 ods. 3 a 4, § 5 ods. 2 a 4, § 6 ods. 1 a § 23 ods. 2 a 4,
vydáva Listinu registrovaných odrôd,
Komisia má deväť členov, ktorých vymenúva a odvoláva minister pôdohospodárstva Slovenskej republiky zo zástupcov orgánov kontroly a samosprávnych organizácií.8) Komisia
posudzuje návrhy na rozhodnutia ministerstva podľa § 4 ods. 3 a 4, § 5 ods. 2 a 4, § 6 ods. 1 a § 23 ods. 2 a 4, ukazovatele a kritériá registrácie odrôd a uznávania osiva, metodické postupy a systémy skúšania a kontroly odrôd a osív na účely prípravy predpisov na vykonanie tohto zákona a návrhy na rozhodnutia o mimoriadnych opatreniach podľa § 39,
posudzuje a schvaľuje postup testovania klonov a multiklonálnych variet lesných drevín.
Podrobnosti činnosti komisie upraví štatút, ktorý vydá ministerstvo.
Kontrolný ústav na úseku skúšania a kontroly odrôd a osiva
vykonáva skúšanie odrôd a klonov pri určených druhoch poľnohospodárskych plodín na účely ich registrácie,
vykonáva preskúšavanie a kontrolu odrôd a klonov pri určených druhoch poľnohospodárskych plodín po ich registrácii posúdením a odskúšaním zhody ich vlastností, na ktorých základe boli odroda alebo klon registrované,
vykonáva skúšanie odrôd určených na zápis do Zoznamu odporučených odrôd a počas trvania zápisu odrôd v ňom a vydáva Zoznam odporučených odrôd,
rozhoduje podľa § 3 ods. 5, § 13 a § 15 ods. 3,
vypracúva návrhy na rozhodnutia ministerstva podľa § 4 ods. 3 a 4, § 5 ods. 2 a 4, § 6 ods. 1 a § 23 ods. 2 a 4,
vypracúva kontrolné a skúšobné metodiky kontrolného ústavu,
vykonáva uznávanie osiva poľnohospodárskych plodín,
vykonáva kontrolu štandardného osiva, obchodného osiva a zmesí poľnohospodárskych plodín,
vykonáva kontrolu osiva v priebehu jeho spracovania, balenia a skladovania,
vykonáva semenársku kontrolu pri dovoze a vývoze osiva,
vykonáva kontrolu osiva na posúdenie a odskúšanie zhody jeho kvality s kvalitou uvedenou v pôvodných dokladoch,
vykonáva evidenciu výrobcov, hodnotí ich činnosť a v oprávnených prípadoch ich vylučuje z evidencie,
môže vykonávať kontrolu udržiavacieho šľachtenia, nahliadať do dokumentácie podľa § 9 a vykonávať potrebné zistenia alebo preskúšanie odrody.
Lesnícky ústav
Lesnícky ústav na úseku skúšania a uznávania semenných zdrojov lesných drevín
skúša klony a multiklonálne variety lesných drevín,
preskúšava a kontroluje klony a multiklonálne variety lesných drevín po ich registrácii posúdením a odskúšaním zhody ich vlastností, na ktorých základe boli klon alebo multiklonálna varieta registrované,
schvaľuje semenné zdroje lesných drevín,
kontroluje osivá a sadenice zo schválených semenných zdrojov lesných drevín,
kontroluje zber semien a výrobu sadeníc lesných drevín,
kontroluje spracúvanie semennej suroviny lesných drevín,
kontroluje dodržiavanie zásad pri obhospodarovaní uznaných semenných zdrojov lesných drevín a dodržiavanie provenienčných zásad pri používaní semien a sadeníc lesných drevín,
kontroluje dodržiavanie zásad prenosu semien a sadeníc lesných drevín.
Kontrolný ústav a lesnícky ústav môžu na účely kontroly a skúšania využívať aj výsledky skúšok a zistení iných odborne spôsobilých domácich a zahraničných fyzických osôb alebo právnických osôb.9)
Fyzické osoby alebo právnické osoby sú povinné kontrolnému ústavu a lesníckemu ústavu pri plnení úloh kontroly
umožniť vstup na pozemky a do objektov, kde sa osivo vyrába, balí, spracúva, skladuje a používa, ako aj do objektov, kde sa s ním obchoduje a do dopravných prostriedkov, ktorými sa osivo prepravuje,
poskytovať bezodplatný odber primeraného množstva vzoriek a požadovanú dokumentáciu vzťahujúcu sa k predmetu vykonávanej kontroly.
Okresné úrady a krajské úrady
Okresné úrady a krajské úrady10)
rozhodujú o zriadení a uznaní semenného zdroja a určujú zásady jeho obhospodarovania,
určujú ochrannú lehotu na ťažbu v uznaných semenných zdrojoch,
vedú evidenciu semenných zdrojov,
plnia iné úlohy stanovené osobitným predpisom.6)
Orgány kontroly nesmú poskytnúť ani uverejniť také údaje, ktoré sú predmetom ochrany podľa osobitných predpisov,11) alebo údaje označené prihlasovateľom alebo výrobcom za predmet obchodného tajomstva,2) ak nejde o údaje verejne známe.12)
Tomu, kto pri svojom podnikaní podľa § 13 porušuje povinnosti vyplývajúce z tohto zákona tým, že
uvedie do obehu alebo dovezie na účely uvedenia do obehu osivo neregistrovaných odrôd alebo klonov druhov poľnohospodárskych plodín, alebo klony a multiklonálne variety lesných drevín, ktoré podliehajú registrácii podľa tohto zákona,
nedodrží povinnosti vyplývajúce z ochrany množiteľských porastov,

References: § 8
 § 4
 § 3
 § 4
 § 4
 § 4
 § 4
 § 4
 § 3
 § 9
 § 11
 § 16
 § 17
 § 8
 § 17
 § 13
 § 23
 § 3
 § 4
 § 5
 § 6
 § 23
 § 4
 § 5
 § 6
 § 23
 § 39
 § 3
 § 13
 § 15
 § 4
 § 5
 § 6
 § 23
 § 9
 § 13